  Туспуктэм: Руслан Нуриахметов Наталия Сильвестрова Удмуртиын 2023-тӥ арын 11 толэзь ӵоже 364 сюрс 418 адями эмъяськонниосын тазалыксэ эскериз. Соос пӧлысь 301 сюрслэсь трос мурт диспансеризациез ортчиз, 63,2 сюрс мурт – эм эскеронъёсты. Со сярысь элькунысь тазалыкез утёнъя министерстволэн пресс-службаез ивортӥз. Эскеронъёсты ортчем адямиос пӧлысь 56,2 процентэз ужаны быгатӥсь муртъёс. Котьку сямен тазалыксылы тужгес но бадӟым саклык двисъяло нылкышноос – ваньмыз пӧлысь 63,5 процент луэ. Нырысетӥ эскеронъёс бере 98 сюрс 375 адямиез диспансеризацилэн кыкетӥ люкетаз келязы. Ортчытэм эскеронъёс бере нырысьсэ черлан 36 сюрс 143 учыръёсты шараязы, соос пӧлысь 14 сюрсэз – ялан кыстӥськись паласькисьтэм висёнъёс. Шараям учыръёс пӧлын тужгес но трос вир ветлон сӧзнэт висёнъёс – 11 сюрс 333, сакырвисён – 1 сюрс 387, лек потосъёс – 785, тыослэн ялан кыстӥськись обструктивной висёнъёссы – 539. Шараям висёнъёсын адямиосты эмчиос чакласа возё. Пусъём, диспансеризациез дыраз ортчон всиёнъёсты вазьгес шараяны но пайдаё эмъяны луонлык сётэ. Эскеронэз улон интыя эмъяськонниын ортчыны луэ.  Тодэ вайытом, Удмуртиын нимысьтыз ожгар ужрадэ пыриськисьёслы диспасеризация кутскоз. Тегъёс: Тазалык тазалыкезутён Удмуртия  